**Tilan käyttäjälle:**Loppusiivous tapahtuman päätyttyä  
  
Loppusiivous tapahtuman päätyttyä sisältää monia osa-alueita, jotka on alapuolella eriteltyinä. Tila on palautettava tapahtuman päätyttyä samassa kunnossa, missä se on ollut luovutushetkellä. Avaimen luovutuksen yhteydessä Asbestos-kollektiivilainen tarkistaa loppusiivouksen ja seinien korjailut. Puutteellisesta loppusiivouksesta Asbestos ry veloittaa tilan käyttäjältä 100 euron suuruisen sakkomaksun.  
  
Tilan loppusiivoukseen kuuluu:

* keittiön siivous, huom. myös jääkaapin puhdistus, jos se on likaantunut tapahtuman aikana
* vessan siivous, huom. vessanpöntön pyyhkimiseen käytetään vain vaaleanpunaista rättiä! Muut rätit ovat muiden pintojen pyyhkimistä varten. Keittiössä on oma rättinsä, joka on vain ja ainoastaan keittiön pintoja varten.
* roskien vieminen
* roskien kerääminen tilan edustalta
* lattian moppaaminen, mattojen imurointi
* seinien korjaus

Seiniin tehtävät reiät ja muut muutokset on tehtävä mahdollisimman hellävaraisesti. Näyttelyiden purkamisen yhteydessä naulat tai muut vastaavat ripustusmekanismit irrotetaan seinistä. Reiät täytetään täyteaineella, joka levitetään lastan avulla reiän päälle. Täyteaineen kuivuttua tulee pinta hioa hiekkapaperilla tasaiseksi. Tasoitettu pinta pyyhitään kostealla rätillä puhtaaksi ja annetaan kuivua. Lopuksi paikka maalataan seinään sopivalla maalilla, jota löytyy vessasta. Jos vessassa on muitakin maalipurkkeja, niin on kiinnitettävä huomiota siihen, että etsii sen maalipurkin, jonka päällä on kirjoitettuna ’’seinien maalaukseen’’. Asbestos Art Space -tilan seinät ovat tietyn sävyiset, minkä vuoksi on kiinnitettävä huomiota siihen, että paikkauskohdat maalataan oikealla sävyllä.   
  
Jos tilassa on mennyt jotain rikki tapahtuman aikana, tulee tilan käyttäjän ilmoittaa tästä Asbestos-kollektiiville. Rikkoutuneen tavaran korvaamisesta vastaa tilan käyttäjä.   
  
Tilan käyttäjä ei saa jättää tapahtuman päätyttyä tilaan mitään ylimääräistä irtaimistoa, ellei tästä ole erikseen sovittu.